b"\n_START_ARTICLE_\nSusanne Bier\n_START_SECTION_\nTraject\xc3\xb2ria\n_START_PARAGRAPH_\nBier va estudiar Arquitectura i Art a l'Acad\xc3\xa8mia Bezalel d'Arts i Disseny a Jerusalem abans de cursar direcci\xc3\xb3 f\xc3\xadlmica a l'Escola Nacional de Cinema de Dinamarca on es va graduar l'any 1987. De Saliges (1987), va ser la pel\xc2\xb7l\xc3\xadcula de graduaci\xc3\xb3 de Bier, que va ser guardonada amb el primer premi al Festival de Cinema Escolar de Munic i subseg\xc3\xbcentment distribu\xc3\xaft per Canal Quatre._NEWLINE_Els seus primers films van trobar l'\xc3\xa8xit immediat a Dinamarca, sent el seu primer \xc3\xa8xit comercial la com\xc3\xa8dia rom\xc3\xa0ntica Den eneste ene, una com\xc3\xa8dia sobre la fragilitat de la vida, realitzada l'any 1999. Aquest film va guanyar diversos premis danesos i va ser la pel\xc2\xb7l\xc3\xadcula que m\xc3\xa9s diners va recaptar a Dinamarca durant la d\xc3\xa8cada dels 90._NEWLINE_Un film de tem\xc3\xa0tica diferent va ser Elsker dig for evigt (2002), que li va donar a Bier l'atenci\xc3\xb3 internacional, aquest film escrit conjuntament amb Anders Thomas Jensen, es va fer sota les directrius del moviment Dogma 95, influenciat per un minimalisme est\xc3\xa8tic que li va donar el Premi Internacional de la Cr\xc3\xadtica al Festival Internacional de Toronto._NEWLINE_A partir d'aquest film, les seves pel\xc2\xb7l\xc3\xadcules van aconseguir m\xc3\xa9s repercussi\xc3\xb3 i premis, com Br\xc3\xb8dre(2004) o Efter Brylluppet (2006), la qual va ser nominada l'any 2007 a l'Oscar a Millor pel\xc2\xb7l\xc3\xadcula de parla no anglesa. Despr\xc3\xa9s d'aquest film, va fer la seva primera pel\xc2\xb7l\xc3\xadcula americana, Things We Lost in the Fire (2008) protagonitzada per Benicio del Toro i Halle Berry. L'any 2011, Bier va guanyar l'Oscar a la millor pel\xc2\xb7l\xc3\xadcula de parla no anglesa per En un m\xc3\xb3n millor (2010)._NEWLINE_L'any 2013 va ser membre del jurat a la 63a edici\xc3\xb3 del Festival Internacional de Cinema de Berl\xc3\xadn."